CELEX: 
Language: et
Date: 2020-07-13 00:00:00
Title: KOMISJONI DELEGEERITUD MÄÄRUS (EL) …/…, millega muudetakse Euroopa Parlamendi ja nõukogu määruse (EL) 2019/452 (millega luuakse liitu tehtavate välismaiste otseinvesteeringute taustauuringute raamistik) lisa

EUROOPA
                            KOMISJON
                                                     Brüssel, 13.7.2020
                                                     C(2020) 4721 final
                   KOMISJONI DELEGEERITUD MÄÄRUS (EL) …/…,
                                          13.7.2020,
   millega muudetakse Euroopa Parlamendi ja nõukogu määruse (EL) 2019/452 (millega
   luuakse liitu tehtavate välismaiste otseinvesteeringute taustauuringute raamistik) lisa
ET                                                                                         ET
 ---pagebreak---                                            SELETUSKIRI
   1.       DELEGEERITUD ÕIGUSAKTI TAUST
   Euroopa Parlamendi ja nõukogu määruse (EL) 2019/452 (millega luuakse liitu tehtavate
   välismaiste otseinvesteeringute taustauuringute raamistik) (edaspidi „määrus“)1 peamine
   eesmärk on suurendada ELi liikmesriikide ja komisjoni teadlikkust teatavatest välismaistest
   otseinvesteeringutest tulenevatest riskidest, mis võivad teatavatel asjaoludel mõjutada
   julgeolekut või avalikku korda liidus.
   Määruse artiklitega 6–11 on kehtestatud koostöömehhanism, mille abil liikmesriigid ja
   komisjon vahetavad teavet ja esitavad märkusi selliste välismaiste otseinvesteeringute kohta,
   mis mõjutavad tõenäoliselt julgeolekut või avalikku korda rohkem kui ühes liikmesriigis.
   Samuti püütakse määrusega suurendada teadlikkust välismaistest otseinvesteeringutest, mis
   mõjutavad liidule huvi pakkuvaid projekte ja programme. Sel eesmärgil on komisjonil
   määruse artikli 8 kohaselt lubatud esitada arvamus, kui ta leiab, et välismaine otseinvesteering
   võib julgeoleku või avaliku korra seisukohast mõjutada liidule huvi pakkuvaid projekte või
   programme. Artiklis 8 osutatud arvamus saadetakse kõikidele liikmesriikidele. Artikli 8
   lõike 2 punktis c on sätestatud, et liikmesriik, kuhu investeeringut kavatsetakse teha või kuhu
   see on tehtud, võtab komisjoni arvamust „igati arvesse“ ja annab komisjonile aru, kui tema
   arvamust ei ole järgitud.
   Artikli 8 lõike 3 kohaselt on liidule huvi pakkuvad projektid ja programmid need, millega on
   seotud märkimisväärne summa või oluline osa liidu rahalistest vahenditest või mida
   reguleerib liidu õigus, mis käsitleb elutähtsat taristut, olulise tähtsusega tehnoloogiaid või
   olulise tähtsusega sisendeid, mis on julgeoleku või avaliku korra seisukohast olulised.
   Projektide ja programmide loetelu on esitatud määruse lisas. Vastavalt artikli 8 lõikele 4 võtab
   komisjon vastu delegeeritud õigusaktid, et seda loetelu muuta.
   Valmistades ette määruse täielikku kohaldamist alates 11. oktoobrist 2020 tehti kindlaks, et
   järgmised liidule huvi pakkuvad projektid või programmid vastavad artikli 8 lõike 3
   kriteeriumidele ning seetõttu tehakse ettepanek lisada need määruse lisas olevasse loetellu.
   1.       Alalise struktureeritud koostöö (PESCO) raames saavad liikmesriigid teha tihedamat
            koostööd julgeoleku ja kaitse valdkonnas. See kaitsekoostöö alaline raamistik
            võimaldab liikmesriikidel arendada koos kaitsevõimet, investeerida ühisprojektidesse
            ja suurendada oma operatiivvalmisolekut ja relvajõudude panust. Seepärast on
            nõukogu 6. märtsi 2018. aasta otsus (ÜVJP) 2018/340, millega koostatakse alalise
            struktureeritud koostöö raamistikus arendatavate projektide nimekiri, juba osa
            määruse lisast. Seda otsust ajakohastati nõukogu 19. novembri 2018. aasta otsusega
            (ÜVJP) 2018/1797 ja nõukogu 12. novembri 2019. aasta otsusega
            (ÜVJP) 2019/1909. Need otsused tuleks seega lisada määruse lisasse.
   2.       ELi uue riikliku satelliitside programmi (GOVSATCOM) ettevalmistamist käsitlev
            ettevalmistav meede: satelliitside on kaitse, julgeoleku, humanitaarabi,
            hädaolukordadele reageerimise ja diplomaatilise suhtluse seisukohast ülitähtis. See
            on oluline tegur tsiviil- ja sõjaliste missioonide ja operatsioonide jaoks, eelkõige
            vähese või puuduva taristuga kõrvalistes ja raskete tingimustega paikades.
            2013. aasta detsembris kogunenud Euroopa Ülemkogu määratles riikliku satelliitside
            ühena neljast võimearendusprogrammist ja andis volituse järgmise põlvkonna
            satelliitside ettevalmistamiseks. Need sideteenused on mõeldud paljude tundlikes
   1
           ELT L 79I, 21.3.2019, lk 1.
ET                                                  1                                               ET
 ---pagebreak---             valdkondades tegutsejate jaoks, näiteks piirivalve, politsei, sõjavägi, kodanikukaitse,
            merenduskogukond ja diplomaatiline kogukond liikmesriikides ning ELi
            institutsioonides ja ametites. Nende aluseks oleva turvalise satelliitside suutlikkuse ja
            teenuste pakkujate hulka kuuluvad muu hulgas akrediteeritud turvalisusega
            eraettevõtjad. Turvaliste satelliitsideteenuste pakkujaid või nende põhitarnijaid
            kontrollivatel investoritel võib olla võimalik katkestada teatavate julgeoleku
            valdkonnas tegutsejate side või avalikustada riikliku satelliitside programmi kaudu
            edastatavat teavet. Seepärast on asjakohane lisada määruse lisasse ELi uue riikliku
            satelliitside programmi ettevalmistamist käsitlev ettevalmistav meede, mis põhineb
            Euroopa Parlamendi ja nõukogu 18. juuli 2018. aasta määrusel (EL, Euratom)
            2018/1046 (mis käsitleb liidu üldeelarve suhtes kohaldatavaid finantsreegleid ja
            millega muudetakse määrusi (EL) nr 1296/2013, (EL) nr 1301/2013, (EL)
            nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL)
            nr 223/2014 ja (EL) nr 283/2014 ja otsust nr 541/2014/EL ning tunnistatakse
            kehtetuks määrus (EL, Euratom) nr 966/2012) ja eelkõige selle artikli 58 lõike 2
            punktil b.
   3.       Kaitsealaste teadusuuringute ettevalmistava meetme eesmärk on hinnata ja näidata
            ELi toetatavate kaitsealaste teadusuuringute ja tehnoloogia lisaväärtust. Asjakohased
            tulemused peaksid veelgi süvendama Euroopa kaitsekoostööd, korvama võimelünki
            ja tugevdama Euroopa kaitsevaldkonna sidusrühmi. Tõhus osalemine selles
            programmis osaleva ettevõtte juhtimises või kontrollimises võib anda investorile
            võimaluse mõjutada liikmesriigi ja liidu kaitse ja julgeoleku seisukohast elutähtsa
            tehnoloogia kättesaadavust. ELi julgeolekut võib samuti mõjutada ELi liikmesriikide
            praeguse või tulevase kaitsevõimega seotud elutähtsa tehnilise teabe avalikustamine
            kolmandatele isikutele. Seepärast on asjakohane lisada määruse lisasse kaitsealaste
            teadusuuringute ettevalmistav meede, mis põhineb Euroopa Parlamendi ja nõukogu
            18. juuli 2018. aasta määrusel (EL, Euratom) 2018/1046 (mis käsitleb liidu
            üldeelarve suhtes kohaldatavaid finantsreegleid ja millega muudetakse määrusi (EL)
            nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL)
            nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust
            nr 541/2014/EL ning tunnistatakse kehtetuks määrus (EL, Euratom) nr 966/2012) ja
            eelkõige selle artikli 58 lõike 2 punktil b.
   4.       ITER (algselt rahvusvaheline katsetermotuumareaktor) on praegu üks maailma
            ambitsioonikamaid energiaprojekte. See on katseseade, mille eesmärk on tõendada
            tuumasünteesi teostatavust energiaallikana, millest liit saaks märkimisväärset kasu,
            eelkõige seoses liidu pikaajalise energiavarustuse kindluse ja mitmekesisuse
            tagamisega. ITER nihutab meie teadmiste piire ja on esimene tuumasünteesiseade,
            millega katsetatakse tuumasünteesil põhineva elektri kaubanduslikuks tootmiseks
            vajalikke integreeritud tehnoloogiaid, materjale ja füüsikalisi põhimõtteid.
            Tuumasünteesienergia kasutamiseks ELis on olulise tähtsusega komponentide
            katkestusteta tarnimine ja tuumasünteesialaste uuringutulemuste säilitamine.
            Seepärast on asjakohane lisada määruse lisasse nõukogu 27. märtsi 2007. aasta otsus
            (Euratom) 2007/198, millega luuakse ITERi ja tuumasünteesienergeetika arendamise
            Euroopa ühisettevõte ning antakse sellele eelised.
   Programmi „Horisont 2020“2 rakendamise raames võib liit luua teatavaid õiguslikult
   määratletud avaliku ja erasektori ning avaliku sektori siseseid partnerluse vorme. Ehkki need
   2
          Euroopa Parlamendi ja nõukogu 11. detsembri 2013. aasta määrus (EL) nr 1291/2013, millega luuakse
          teadusuuringute ja innovatsiooni raamprogramm „Horisont 2020“ aastateks 2014–2020 ning
          tunnistatakse kehtetuks otsus nr 1982/2006/EÜ (ELT L 347, 20.12.2013, lk 104).
ET                                                     2                                                    ET
 ---pagebreak---    partnerlused on kooskõlas programmi „Horisont 2020“ eesmärkidega ja on programmiga
   tõenäoliselt hõlmatud, on need eraldiseisvad ja ulatuslikud vahendid, millel on esmases
   õiguses eraldi õiguslik alus, st ELi toimimise lepingu artiklid 185 ja 187. Suurema kindluse
   huvides on asjakohane sõnaselgelt mainida partnerlusi, mis seisnevad liidu osalemises mitme
   liikmesriigi algatatud programmides, selliseid vahendeid nagu ühisettevõtted või selliseid
   asutusi nagu Euroopa Innovatsiooni- ja Tehnoloogiainstituut. Neil partnerlustel on oluline roll
   ELi meetmetes COVID-19 kriisiga toimetulemisel, kuna need toetavad muu hulgas
   rahvatervisega seotud teadusuuringuid ja innovatsiooni,3 ravimite väljatöötamise protsessi
   tõhusust, tulemuslikkust ja kvaliteeti parandavaid algatusi4 ning erasektori ja akadeemiliste
   ringkondade partnerlust tervishoiusüsteemide jätkusuutlikkuse parandamiseks 5.
   2.        ÕIGUSAKTI VASTUVÕTMISELE EELNENUD KONSULTEERIMINE
   Kooskõlas delegeeritud õigusakte käsitleva Euroopa Parlamendi, nõukogu ja Euroopa
   Komisjoni ühisseisukoha lõikega 4 on käesoleva delegeeritud õigusakti küsimuses toimunud
   asjakohased ja läbipaistvad konsultatsioonid, sh ekspertide tasandil. Euroopa Liitu tehtavate
   välismaiste otseinvesteeringute taustauuringute eksperdirühmaga konsulteeriti kirjalikult
   8. juunil 2020.
   3.        DELEGEERITUD ÕIGUSAKTI ÕIGUSLIK KÜLG
   Määruse artikli 8 lõikega 4 on komisjonile antud õigus võtta vastu delegeeritud õigusakte, et
   muuta liidule huvi pakkuvate projektide ja programmide loetelu.
   Määruse lisasse tuleks lisada järgmised projektid ja programmid:
   –         nõukogu 19. novembri 2018. aasta otsus (ÜVJP) 2018/1797, millega muudetakse ja
             ajakohastatakse otsust (ÜVJP) 2018/340, millega koostatakse alalise struktureeritud
             koostöö raamistikus arendatavate projektide nimekiri6;
   –         nõukogu 12. novembri 2019. aasta otsus (ÜVJP) 2019/1909, millega muudetakse ja
             ajakohastatakse otsust (ÜVJP) 2018/340, millega koostatakse alalise struktureeritud
             koostöö raamistikus arendatavate projektide nimekiri7;
   –         ELi uue riikliku satelliitside programmi ettevalmistamist käsitlev ettevalmistav
             meede, mis põhineb Euroopa Parlamendi ja nõukogu 18. juuli 2018. aasta määrusel
             (EL, Euratom) 2018/1046 (mis käsitleb liidu üldeelarve suhtes kohaldatavaid
             finantsreegleid ja millega muudetakse määrusi (EL) nr 1296/2013, (EL)
             nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL)
             nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning
             tunnistatakse kehtetuks määrus (EL, Euratom) nr 966/2012) ja eelkõige selle artikli
             58 lõike 2 punktil b8;
   –         kaitsealaste teadusuuringute ettevalmistav meede, mis põhineb Euroopa Parlamendi
             ja nõukogu 18. juuli 2018. aasta määrusel (EL, Euratom) 2018/1046 (mis käsitleb
   3
           Zoonooside ennetamise ja nendeks valmisoleku algatus (projekt ZAPI).
   4
           Innovatiivsete ravimite algatus (IMI 2), mis on loodud nõukogu 20. detsembri 2007. aasta määrusega
           (EÜ) nr 73/2008, millega asutatakse ühisettevõte innovatiivsete ravimite ühise tehnoloogiaalgatuse
           rakendamiseks (ELT L 30, 4.2.2008, lk 38).
   5
           EIT tervisealgatus, mis on üks Euroopa Innovatsiooni- ja Tehnoloogiainstituudi juhitavatest teadmis- ja
           innovaatikakogukondadest.
   6
           ELT L 294, 21.11.2018, lk 18.
   7
           ELT L 293, 14.11.2019, lk 113.
   8
           ELT L 193, 30.7.2018, lk 1.
ET                                                       3                                                         ET
 ---pagebreak---            liidu üldeelarve suhtes kohaldatavaid finantsreegleid ja millega muudetakse määrusi
           (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL)
           nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust
           nr 541/2014/EL ning tunnistatakse kehtetuks määrus (EL, Euratom) nr 966/2012) ja
           eelkõige selle artikli 58 lõike 2 punktil b9;
   –       nõukogu 27. märtsi 2007. aasta otsus (Euratom) 2007/198, millega luuakse ITERi ja
           tuumasünteesienergeetika arendamise Euroopa ühisettevõte ning antakse sellele
           eelised10.
   Lisaks on asjakohane selgitada, et määruse kohaldamisel hõlmab programm „Horisont 2020“
   ELi toimimise lepingu artikli 185 kohaseid teadus- ja arendusprogramme ning ühisettevõtteid
   ja muid struktuure, mis on loodud ELi toimimise lepingu artikli 187 kohaselt programmi
   „Horisont 2020“ rakendamiseks.
   9
          ELT L 193, 30.7.2018, lk 1.
   10
          ELT L 90, 30.3.2007, lk 58.
ET                                                 4                                           ET
 ---pagebreak---                         KOMISJONI DELEGEERITUD MÄÄRUS (EL) …/…,
                                                 13.7.2020,
      millega muudetakse Euroopa Parlamendi ja nõukogu määruse (EL) 2019/452 (millega
      luuakse liitu tehtavate välismaiste otseinvesteeringute taustauuringute raamistik) lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 19. märtsi 2019. aasta määrust (EL) 2019/452,
   millega luuakse liitu tehtavate välismaiste otseinvesteeringute taustauuringute raamistik,11
   eriti selle artikli 8 lõiget 4,
   ning arvestades järgmist:
   (1)      Määruse (EL) 2019/452 artikli 8 lõikes 3 on sätestatud, et liidule huvi pakkuvad
            projektid ja programmid on need, millega on seotud märkimisväärne summa või
            oluline osa liidu rahalistest vahenditest või mida reguleerib liidu õigus, mis käsitleb
            elutähtsat taristut, olulise tähtsusega tehnoloogiaid või olulise tähtsusega sisendeid,
            mis on julgeoleku või avaliku korra seisukohast olulised.
   (2)      Punktis 1 osutatud liidule huvi pakkuvate projektide ja programmide loetelu on
            esitatud määruse (EL) 2019/452 lisas.
   (3)      Komisjon on leidnud, et on mitu muud projekti ja programmi, millega on seotud
            märkimisväärne summa või oluline osa liidu rahalistest vahenditest või mida
            reguleerib liidu õigus, mis käsitleb elutähtsat taristut, olulise tähtsusega tehnoloogiaid
            või olulise tähtsusega sisendeid, mis on julgeoleku või avaliku korra seisukohast
            olulised ja mis tuleks seetõttu lisada eespool osutatud loetellu.
   (4)      On asjakohane nimetada sõnaselgelt neid programmi „Horisont 2020“ raames
            toimuvaid partnerlusi, mis seisnevad liidu osalemises mitme liikmesriigi algatatud
            programmides, selliseid vahendeid nagu ühisettevõtted või selliseid asutusi nagu
            Euroopa Innovatsiooni- ja Tehnoloogiainstituut. Neil partnerlustel on oluline roll ELi
            meetmetes tervishoiukriiside, näiteks COVID-19 pandeemiaga toimetulemisel, kuna
            need toetavad muu hulgas rahvatervisega seotud teadusuuringuid ja innovatsiooni,
            ravimite väljatöötamise protsessi tõhusust, tulemuslikkust ja kvaliteeti parandavaid
            algatusi ning erasektori ja akadeemiliste ringkondade partnerlust tervishoiusüsteemide
            jätkusuutlikkuse parandamiseks.
   (5)      Seetõttu tuleks määruse (EL) 2019/452 lisa vastavalt muuta,
   ON VASTU VÕTNUD KÄESOLEVA MÄÄRUSE:
                                                 Artikkel 1
   Määruse (EL) 2019/452 lisa muudetakse järgmiselt.
   (1)        Punkt 3 asendatakse järgmisega:
   11
            ELT L 79I, 21.3.2019, lk 1.
ET                                                    5                                                ET
 ---pagebreak---              „3. Programm „Horisont 2020“, sealhulgas ELi toimimise lepingu artikli 185
             kohased teadus- ja arendusprogrammid ning ELi toimimise lepingu artikli 187
             kohaselt loodud ühisettevõtted või muud struktuurid.
   Euroopa Parlamendi ja nõukogu 11. detsembri 2013. aasta määrus (EL) nr 1291/2013, millega
   luuakse teadusuuringute ja innovatsiooni raamprogramm „Horisont 2020“ aastateks 2014–
   2020 ning tunnistatakse kehtetuks otsus nr 1982/2006/EÜ (ELT L 347, 20.12.2013, lk 104),
   sealhulgas meetmed seoses määruses osutatud peamise progressi võimaldava tehnoloogiaga
   nagu tehisintellekt, robootika, pooljuhid ja küberturvalisus.“
   (2)       Punkt 8 asendatakse järgmisega:
             „8.    Alaline struktureeritud koostöö:
   Nõukogu 6. märtsi 2018. aasta otsus (ÜVJP) 2018/340, millega koostatakse alalise
   struktureeritud koostöö raamistikus arendatavate projektide nimekiri (ELT L 65, 8.3.2018,
   lk 24).
   Nõukogu 19. novembri 2018. aasta otsus (ÜVJP) 2018/1797, millega muudetakse ja
   ajakohastatakse otsust (ÜVJP) 2018/340, millega koostatakse alalise struktureeritud koostöö
   raamistikus arendatavate projektide nimekiri (ELT L 294, 21.11.2018, lk 18).
   Nõukogu 12. novembri 2019. aasta otsus (ÜVJP) 2019/1909, millega muudetakse ja
   ajakohastatakse otsust (ÜVJP) 2018/340, millega koostatakse alalise struktureeritud koostöö
   raamistikus arendatavate projektide nimekiri (ELT L 293, 14.11.2019, lk 113).“
   (3)       Lisatakse punktid 9, 10 ja 11:
             „9. ELi uue riikliku satelliitside programmi ettevalmistamist käsitlev ettevalmistav
             meede:
   Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis
   käsitleb liidu üldeelarve suhtes kohaldatavaid finantsreegleid ja millega muudetakse määrusi
   (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL)
   nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust
   nr 541/2014/EL ning tunnistatakse kehtetuks määrus (EL, Euratom) nr 966/2012, eelkõige
   selle artikli 58 lõike 2 punkt b (ELT L 193, 30.7.2018, lk 1).
   10.       Kaitsealaste teadusuuringute ettevalmistav meede:
   Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis
   käsitleb liidu üldeelarve suhtes kohaldatavaid finantsreegleid ja millega muudetakse määrusi
   (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL)
   nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust
   nr 541/2014/EL ning tunnistatakse kehtetuks määrus (EL, Euratom) nr 966/2012, eelkõige
   selle artikli 58 lõike 2 punkt b (ELT L 193, 30.7.2018, lk 1).
   11.       ITERi Euroopa ühisettevõte:
   Nõukogu 27. märtsi 2007. aasta otsus (Euratom) 2007/198, millega luuakse ITERi ja
   tuumasünteesienergeetika arendamise Euroopa ühisettevõte ning antakse sellele eelised
   (ELT L 90, 30.3.2007, lk 58).“
                                               Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Käesolev määrus avaldatakse Euroopa Liidu Teatajas pärast seda, kui Euroopa Parlamendi
   või nõukogu vastuväite esitamise tähtaeg on möödunud või kui Euroopa Parlament ja
ET                                                  6                                             ET
 ---pagebreak---    nõukogu on mõlemad komisjonile teatanud, et nad ei esita vastuväidet vastavalt määruse
   (EL) 2019/452 artikli 16 lõikele 6.
   Käesolev määrus on tervikuna siduv ja vahetult kohaldatav kõikides liikmesriikides.
   Brüssel, 13.7.2020
                                             Komisjoni nimel
                                             president
                                             Ursula VON DER LEYEN
ET                                              7                                         ET